钦定古今图书集成/理学汇编/学行典/第191卷 > 胡忠
## 钦定古今图书集成/理学汇编/学行典/第191卷 > 胡忠

按《绍兴府志》：“胡忠，字景庄，馀姚人。宋尚书沂六世孙。
弱冠哭父，耳鼻出血，事母至孝。与庶弟明睿同居共
产，有瑞榆之征。时州郡新附，多盗贼，忠出赀募乡夫
掩捕之。元贞闲，饥疫，忠贷钱谷以赈闾里，而葬其死
者。明年大穰，里人赍钱谷酬约，忠叹曰：‘饥民近得一
饱，吾忍取其宿逋耶’？悉取券，对众焚之。其孝义为乡”
邦所推。